# **BUDAPEST FŐVÁROS XV. KERÜLETI ÖNKORMÁNYZAT**

## POLGÁRMESTER

Ikt. sz.: /2015. Hiv. szám: 5/ 39105-3/2015.

Az ülés száma: - /2015. (Intézményfelügyeleti és Humán Főo.)

Az ülés időpontja: 2015. március 26.

**Előterjesztés**

**a kerületi közművelődési feladatokra kötött 2014. évi támogatások elszámolásáról, és a 2015. évi támogatásokról**

**Tisztelt Képviselő-testület!**

A közművelődés jogszabályi környezetét a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.), és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) határozza meg.

A Mötv. 23. § (5) bekezdés 13. pontja szerint a kerületi önkormányzat feladata különösen a helyi közművelődési tevékenység támogatása, a kulturális örökség helyi védelme.

A Kultv. 73. § (2) bekezdésében: „A közművelődés feltételeinek biztosítása alapvetően az állam és a helyi önkormányzatok feladata.” A 76. § (1) bekezdése alapján az önkormányzat kötelező feladata a helyi közművelődési tevékenység támogatása. Ennek formáit a hivatkozott paragrafus következő bekezdése sorolja fel:

* az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése,
* a település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása,
* az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása,
* az ismeretszerző, az amatőr alkotó, művelődő közösségek tevékenységének támogatása,
* a helyi társadalom kapcsolatrendszerének, közösségi életének, érdekérvényesítésének segítése,
* a különböző kultúrák közötti kapcsolatok kiépítésének és fenntartásának segítése,
* a szabadidő kulturális célú eltöltéséhez a feltételek biztosítása,
* egyéb művelődést segítő lehetőségek biztosítása
* a települési könyvtár, valamint a település közigazgatási területén lévő muzeális intézmény közművelődési tevékenységének támogatása.

Az Önkormányzat a helyi társadalom művelődési érdekeinek és kulturális igényeinek figyelembevételével, a törvény és a helyi lehetőségek, sajátosságok alapján a 10/2003.(IV.1.) ök. rendeletben (továbbiakban: közművelődési rendelet) határozta meg, hogy a Kultv. 76. §-ában felsoroltakból mit, milyen konkrét formában, módon és mértékben lát el. A közművelődési rendelet 4-6. §-ai meghatározzák az önkormányzat hangsúlyos közművelődési feladatait, és feladatellátásának struktúráját.

A Kultv. 78. § szerint kötelezően ellátandó közművelődési feladatokat az önkormányzat közművelődési intézmény a Csokonai Művelődési Központ fenntartásával biztosítja, és a feladatellátó intézmény az egész kerület kulturális életét koordinálja.

Budapest Főváros XV. kerületi Önkormányzat Képviselő-testülete - élve a jogszabályok adta lehetőséggel - működési célra, kulturális programok bővítésére és minőségének javítása céljából a 126/2012. és 127/2012. szerződésszámon 2012-ben közművelődési megállapodást kötött, majd 2014. március 26-án a 210/2014. sz. és a 211/2014. sz. módosítással meghosszabbította azokat 2018. december 31-ig

* a KoMa 08 Művészeti Közhasznú Nonprofit Kft-vel (a továbbiakban: KoMa) (1. melléklet), és a
* a Rákospalotai Szilas Néptáncegyüttes Egyesülettel (a továbbiakban: Szilas) (3. melléklet).

A megállapodások eredményeképpen gazdagabb, és színesebb lett a kerület kulturális élete, az itt élők számára új lehetőségek nyíltak. Ugyanakkor a támogatott szervezetek elkötelezték magukat a kerület hagyományainak őrzésére és értékeinek ápolására, közvetítésére, a kulturális esélyegyenlőség érdekében közösségi és kulturális tevékenységekre, ismeretterjesztésre.

Az önkormányzat mindkét megállapodásban közösségépítő szándékot megvalósító programokat, közművelődési feladatokat támogat.

A további, a 2015. évi támogatás feltétele, hogy a partnerek az önkormányzattal megkötött szerződéseiknek megfelelően elkészítsék a szakmai és pénzügyi beszámolóikat. A KOMA (2. sz. melléklet) és a Szilas (4 sz. melléklet) határidőre benyújtotta a 2014. évről szóló szakmai és pénzügyi beszámolóját a Budapest Főváros XV. kerületi Önkormányzattal 2012-ben kötött közművelődési megállapodások 3. pontjában meghatározott, és 2014-ben módosítások 1. pontjában kiegészített közművelődési feladatok elvégzésének teljesítéséről. A szükséges hiánypótlások határidőre megtörténtek.

A szerződésekben foglaltak szakmai teljesítését a Csokonai Művelődési Központ igazgatója és szakemberei folyamatosan figyelemmel kísérték, értékelték és igazolták (5. melléklet).

A jogszabályban és a szerződésekben foglaltak alapján a KoMa és a Szilas az önkormányzat kötelező közművelődési feladataira vállalt kötelezettséget, és ezért indokolt a közművelődési feladatainak az ellátásához biztosítani a tárgyi feltételeket is.

A támogatott szervezetek a 2015. évre vonatkozóan benyújtották a kérelmüket és szakmai programjukat:

A KoMa szakmai programjábana korábbi eredmények és a 2014. évi igényfelmérés figyelembevételévelcélul tűzte ki, hogy a művészet eszközével erősíteni igyekszik a társadalmi összetartozást, érdekérvényesítő képességet, a polgári felelősségvállalást és a tudatosságot. A KoMa közösségi színházként új utakon jár: a XV. kerületi civilekkel közösen alkot, hoz létre performanszokat és tart előadásokat. Keresik a kapcsolatot a kerület szociális, kulturális és közösségi intézményeivel. Leginkább a kerületi 15-30 év közötti fiatalokat tudják megszólítani. Innovatív, közösségi színházként nyújtott produkcióikat színház-esztétikai és szociológiai valamint pedagógiai perspektívából is lehet nézni. A Bázis programok nyitottak. A társulat kiemelt feladatának tekinti a színházi előadások, és kerületi produkciók létrehozása mellett dramatikus eszközökkel a célközönség megtartását és közösséggé szervezését. Az előterjesztés 6. melléklete bemutatja a KoMa társulatot, szakmai programját, a költségvetését, valamint az Ady Endre utca 31-33. szám alatti Bázis funkcióját. A Bázis nemcsak közösségi színház, hanem találkozási pontot, szabadidős lehetőségeket is jelent a fiatalok és a környék lakossága számára. Tervezik, hogy befogadó színházként is működjenek a jövőben. A videózás, a találkozások, a klubok, az internetpontok és a kialakított olvasósarok használata iránt egyre szélesebb körű az érdeklődés. Mindezekben az önkéntességnek is példaértékű szerepe van. Folyamatosan bővítik a XV. kerületi civil, és szakmai kapcsolataikat. Nemzetközi kooperációik tapasztalatait szeretnék a helyi működésükbe beépíteni, hasznosítani, többletet adva a helyi lakosság számára.

A Szilas kérelme és szakmai programterve szerint az együttes folytatja a szakmai és közművelődési tevékenységet összefoglaló „Táncol a kerület” programot, kiegészítve azt rendhagyó interaktív néprajz órákkal, szakkörökkel, táncházakkal. Az együttműködésük a kerületi köznevelési intézményekkel folyamatos. Továbbra is céljuk, hogy a kerületi gyermekek és fiatalok számára olyan közösséget teremtsenek, ahol a népi kultúrát továbbadhatják számukra, megismertetik velük a népi hagyományokat. Az együttes méltóképpen képviseli a XV. kerületet országosan és külföldön is; idén a Budapesti Tavaszi Fesztiválon a Magyar Menyegző bemutatójára kapott felkérést az együttes. Ismét kaptak meghívást hazai fesztiválokra (Örökség Népművészeti Egyesület Fesztiválja, Tóth Ferenc Koreográfus Verseny) valamint egy nemzetközi gyermekfesztiválra is Törökországba. Országosan elismert előadókkal szeretnék folytatni a táncpedagógusi képzésüket is. 2015-ben is aktív szerepet vállalnak a kerületi nyári táborok életének színesítésében: a három saját tábor mellett vállalják, hogy a nyári napközis táborban kilenc héten át bemutatót és táncházat tartanak a táborozóknak. Részt vesznek a kerületi rendezvényeken, és ünnepségeken. További feladat a jövő évre is a fellépő ruhák bővítése az egyre növekvő gyermeklétszám miatt.

A Budapest Főváros XV. kerületi Önkormányzat tulajdonában lévő 1151 Budapest, Sződliget utca 24-30. szám, 87976. hrsz. alatti ingatlanban - ahol jelenleg a Dózsa György Gimnázium és Táncművészeti Szakközépiskola köznevelési intézmény működik - került elhelyezésre a Szilas raktára, valamint a próbaterme is. Így lehetőség van arra, hogy a Sződliget utcai épület később a táncoktatás fellegvárává váljon.

A 2014. évre a költségvetési rendeletben megállapított támogatást mindkét szervezet a célnak megfelelően használta fel. Az ellenőrzött pénzügyi beszámolók (a számlák, bizonylatok) a szakmai irodán megtekinthetőek. A 2015. évre a tárgyévi költségvetési rendeletben 3. a. mellékletében biztosítva van a KOMA részére 8.000.000 Ft előirányzat, valamint a Szilas részére 10.000.000 Ft előirányzat.

Kérem, hogy Képviselő-testületet tárgyalja meg az előterjesztést, és hozza meg döntését.

Budapest, 2015. március „ ”.

Hajdu László

polgármester

1. **Témafelelős:** Intézményfelügyeleti és Humán Főosztály
2. **Egyeztetésre megküldve**: Közgazdasági Főosztály
3. **Bizottságok**: ESzB JÜB KÉB KKB PTB VTB

🞎 🗷 🞎 🗷 🗷 🞎

1. **Mellékletek**:

1. A KoMa 08 Művészeti Közhasznú Nonprofit Kft. 126/2012. sz. közművelődési megállapodás és a 210/2014. sz. módosítása

2. A KoMa 08 Művészeti Közhasznú Nonprofit Kft. szakmai és pénzügyi beszámolója

3. A Rákospalotai Szilas Néptáncegyüttes Egyesület 127/2012. sz. közművelődési megállapodás és a 2011/2014. sz. módosítása

4. A Rákospalotai Szilas Néptáncegyüttes Egyesület szakmai és pénzügyi beszámolója

5. A Csokonai Művelődési Központ igazgatójának 2015/221. ikt.sz. szakmai igazolása

6. A KoMa 08 Művészeti Közhasznú Nonprofit Kft. kérelme és szakmai programja

7. A Rákospalotai Szilas Néptáncegyüttes Egyesület kérelme és szakmai programja

1. **Jegyzői láttamozás**: 2015. ……….. hó …… nap Aláírás:……………..
2. **Az előterjesztést kapják:** KoMa 08 Művészeti Közhasznú Nonprofit Kft. képviselője, Rákospalotai Szilas Néptáncegyüttes Egyesület képviselője, Csokonai Művelődési Központ igazgatója

**Határozati javaslatok:**

A Képviselő-testület úgy dönt, hogy

1. elfogadja a KoMa 08 Művészeti Közhasznú Nonprofit Kft.-vel 2012-ben megkötött, 126/2012. nyilvántartási számú közművelődési megállapodás, és a 210/2014. nyilvántartási számú módosítás alapján benyújtott 2014. évi szakmai és pénzügyi beszámolót a ...-…/2015. ikt.sz. előterjesztés 2. számú melléklete szerinti tartalommal.
2. 8.000.000 Ft, azaz nyolcmillió forint összeget biztosít a KoMa 08 Művészeti Közhasznú Nonprofit Kft. részére a helyi közművelődési feladatok ellátására a 2015. évi költségvetésről szóló 6/2015. (II.20.) önkormányzati rendelet 3. a mellékletében „működési célú pénzeszköz átadás ÁHT-n kívülre” előirányzat terhére (cofog: 082020, rovat: 05/5121). A támogatás 2015. január 1. napjától 2015. december 31. napjáig használható fel, közösségi és társadalmi részvétel fejlesztésére szolgáló rendezvények, és közművelődési (2 közösségi színházi bemutató és 15 közösségi színházi előadás, nyári táborok, közösségfejlesztő programok, tréningek, filmklubok, és fiataloknak szóló egyéb szabadidős programok, együttműködés a kerületi iskolákkal, ifjúsági szervezetekkel) feladatok ellátásának költségeire.

Felhatalmazza a polgármestert a közművelődési megállapodás módosításának aláírására.

**Felelős:** polgármester

**Határidő:** elfogadásra: 2015. március 26.; aláírásra: 2015. április 15., utalásra: aláírást követő 15. napon belül.

1. elfogadja a Rákospalotai Szilas Néptáncegyüttes Egyesülettel 2012-ban megkötött 127/2012. nyilvántartási számú közművelődési megállapodás, és a 210/2014. nyilvántartási számú módosítás alapján benyújtott szakmai és pénzügyi beszámolót a …-…/2015. sz. előterjesztés 4. számú melléklet szerinti tartalommal.
2. 10.000.000 Ft, azaz tízmillió forint összeget biztosít a Rákospalotai Szilas Néptáncegyüttes Egyesület részére a helyi közművelődési feladatok ellátására a 2015. évi költségvetésről szóló 6/2015. (II.20.) önkormányzati rendelet 3. a mellékletében „működési célú pénzeszköz átadás ÁHT-n kívülre” előirányzat terhére (cofog: 084031 rovat 05/5121). A támogatás 2015. január 1. napjától 2015. december 31. napjáig használható fel közösségi és társadalmi részvétel fejlesztésére szolgáló rendezvények, és közművelődési (Táncol a kerület program, kerületi köznevelési intézményekben a népi hagyományok megismertetése, a néptánc oktatás, „Táncol a kerület egész napos Fesztivál”, hazai és külföldi fesztiválokon Rákospalota képviselete, Szántóföld úti nyári napközis táborban 9 alkalmas foglalkozás táncházzal egybekötve, nyári tábor szervezése, rendhagyó néprajz órák, kerületi ünnepségek, rendezvények) feladatok ellátásának költségeire.

Felhatalmazza a polgármestert a közművelődési megállapodás módosításának aláírására.

**Felelős:** polgármester

**Határidő:** elfogadásra 2015. március 26.; aláírásra: 2015. április 15.; utalásra: aláírást követő 15. napon belül.

**Jogszabályi hivatkozások:**

* a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76 - 80. §;
* a közpénzekből nyújtott támogatások átláthatóságáról szóló 2007. évi CLXXXI. törvény;
* a Budapest Főváros XV. kerület Rákospalota, Pestújhely, Újpalota Önkormányzat Képviselő-testületének az Önkormányzat közművelődési feladatairól és a helyi közművelődési tevékenység támogatásáról szóló 10/2003. (IV. 1.) önkormányzati rendelet 4. §, 6. § (2) bekezdés, 14. § (1) bekezdés;
* a Budapest Főváros XV. kerület Rákospalota, Pestújhely, Újpalota Önkormányzat Képviselő-testületének a 2015. évi költségvetésről szóló 6/2015. (II.20.) önkormányzati rendelet 3. a melléklet

**Az (1), (3) határozati javaslatok elfogadásához egyszerű, a (2), (4) határozati javaslatok elfogadásához minősített szavazattöbbség szükséges.**